**PREDMET**: Poziv za prijavu kandidata za **Obuku mentora praktične nastave u poslovnim subjektima**

Poštovani,

Kantonalna privredna komora Tuzla poziva sve zainteresovane poslovne subjekte da prijave kandidate za četvrtu grupu za **“Obuku mentora praktične nastave u poslovnim subjektima”** po Javnom pozivu koji je objavio Pedagoški zavod Tuzlanskog kantona.Obuka se realizuje u saradnji sa Pedagoškim zavodom Tuzlanskog kantona.

Trajanje obuke je 40 sati i realizovat će se kroz trodnevnu obuku u učionici i samostalno učenje polaznika. Obuka je osmišljena tako da razvija osnovne kompetencije za rad sa učenicima.

Polaznici obuke moraju ispunjavati sljedeće uslove:

1. da je u radnom odnosu kod poslovnog subjekta ili samostalno obavlja djelatnost, odnosno obrtnik ili njegov zaposlenik;
2. da ima minimalno III ili IV stepen obrazovanja i radno iskustvo u struci u profilu za koji se učenici obrazuju u trajanju od najmanje pet godina ili minimalno V stepen obrazovanja i radno iskustvo u struci u profilu za koji se učenici obrazuju u trajanju od najmanje tri godine;
3. da nije pravosnažnom presudom osuđivan na kaznu zatvora za krivično djelo protiv ustavnog poretka, protiv čovječnosti i međunarodnog prava, protiv života i tijela, protiv spolne slobode i morala, protiv braka i porodice, protiv zdravlja ljudi, protiv javnog reda i pravnog prometa, podmićivanja ili krivično djelo protiv službene ili druge odgovorne funkcije osim ako je nastupila rehabilitacija po posebnom zakonu.

NAPOMENA:

Obuka je besplatna a broj mjesta u grupi je ograničen i prednost će imati kandidati po datumu prijema prijave.

Kantonalna privredna komora Tuzla je kroz realizaciju projekta „Unapređenje i promocija dualno organizovanog obrazovanja u Tuzlanskom kantonu“ kojeg realizira u saradnji s Deutsche Gesellschaft für Internationale Zusammenarbeit (GIZ) GmbH, kroz projekat „Održivi ekonomski razvoj i promocija zapošljavanja u Bosni i Hercegovini” (SEDEP) čiji je cilj poboljšanje zapošljivosti  i jačanje privatnog sektora u Bosni i Hercegovini, sa fokusom na zelenu ekonomsku  i digitalnu transformaciju, a koji  sufinansiraju njemačko Savezno ministarstvo za ekonomsku saradnju i razvoj (BMZ), Evropska unija i Vlada Švicarske.

Sve dodatne informacije možete dobiti putem e-mail adrese edina@kpktz.ba